Innovatsioonitrepp aitab ettevõttel hinnata oma uuenduslikkust.
#000000
Innotrepp on koostöö-ökosüsteem Eesti ettevõtete uuendusvõimekuse suurendamiseks ning ühise innovatsioonikultuuri arendamiseks. See lahendus aitab Eesti ettevõtetel senisest kiiremini uuenduslike toodete ja ärimudeliteni jõuda. Innovatsioonitrepi tööriist aitab hinnata ettevõtte asukohta teel uuenduslikuks ettevõtteks ja valida arenguhüppeks vajalikke teenuseid ning riigil neid teenuseid sihitult pakkuda.
#000001
Innovatsioonitrepp jagab ettevõtted viiele arengutasemele vastavalt ettevõtte uuenduslikkuse astmele. See aitab ettevõtjal mõista, mis tasemel ta on ja millist abi ning teenuseid ta edasiseks arenguks vajab. Riik saab omakorda luua teenuseid arengutrepi erinevatel tasemetel olevatele ettevõtetele nende arenguhüpete toetamiseks.
#000002
“See tööriist võimaldab ettevõttel oma innovatsiooniteekonda juhtida ja pakub edasiseks arenguhüppeks tööriistakasti,” rääkis tööriista valmimist juhtinud Columbus Baltikumi juht ja tööandjate innovatsiooni käivituskoja juht Ivo Suursoo. “Pikaajaliselt edukate ettevõtete tunnus on sisemine võimekus luua ja rakendada uuendusi pidevalt ning kasvava mõjuga.”
#000003
Lahenduse prototüüp ootab kasutajaid proovima ja katsetama! Selle sihtrühm on algteadmistega katsetav, juhitud protsessiga uuendaja või juba strateegiline uuendav ettevõte.
#000004
Ettevõttele koosneb innovatsioonitrepi tööriista kasutamine neljast etapist:
#000005
enesehindamine ja positsioneerimine. Küsimustele vastates selgub, mitmendal uuenduslikkuse tasemel ettevõte on.
arenguhüppe suuna valimine (ehk mida peab muutma)
teenuste, oskuste ning ressursside valik arenguhüppe saavutamiseks (ehk kuidas seda muuta). Lisaks pakume sulle soovitusi ja võimalike koostööpartnerite kontakte, kes seda spetsiifilist teenust osutavad.
#000006
Innovatsioonitrepi protsess koosneb kolmest etapist.
#000007
Vajadus sellise lahenduse järgi tekkis sellest, et Eesti innovatsiooni ökosüsteemis on palju osapooli – ülikoolidest poliitikakujundajate ja ettevõtteni. Neil kõigil on erinev arusaam, kuidas üks ettevõte innovaatiliseks firmaks areneb.
#000008
Tööriista loojate eesmärk oli need erinevad nägemused kokku koguda ja kaardistada ning moodustada tervikpilt. See aitab vähendada infomüra ja teabe dubleerimist ning seeläbi paraneb arengu süsteemne suunamine.
#000009
Ehkki enam kui pooled Eesti ettevõtetest peavad end uuenduslikuks, siis ainult iga kümnes tegeleb selgelt eristuva toote või teenuse loomisega ja kõrge lisandväärtusega on vaid kümnendik Eesti ekspordist. Lisaks eeldavad tihenev konkurents ja trendid uusi ning julgemaid lahendusi.
#000010
Uuenduslikest ettevõtetest sõltub nii riigi kui kodaniku heaolu, sest Eesti maksulaekumistest 80% on seotud palkadega. Palgakasvu eeldus on aga ettevõtete lisandväärtuse ja tootlikkuse kasv, mida omakorda veab innovatsioon. Üksnes kasvava tootlikkusega ettevõtted suudavad oma töötajate palka ja omanike tulusid kasvatada.
#000011
Tööriista loomise idee kasvas välja valitsust nõustava teadus-arendusnõukogu TAN tööst. Innovatsioonitrepi loonud meeskonnas lõi kaasa 17 eksperti – nii ettevõtjad, disaini-innovatsioonieksperdid, majandus-kommunikatsiooniministeeriumi, EASi ja Kredexi ühendasutuse kui ülikoolide esindajad.
#000012
Tööriista ja rohkem infot leiad innotrepi kodulehelt – 
#000013
Käesoleva innovatsioonitrepi edasiarendus ja avalik kasutamine peab olema kooskõlastatud töögrupi juhi Ivo Suursooga.
#000015
Avalikes ettekannetes Innovatsioonitreppi näitena kasutamisel peab viitama: „Eesti Tööandjate Keskliidu algatusel kokku kutsutud töögrupi ühisloominguna valminud Innovatsioonitrepp 2022“.
#000016
Eesti Tööandjate Keskliitu kuuluvad kõik peamised majandusharuliidud ja paljud Eesti suurettevõtted. Kokku esindame otse ja läbi haruliitude enam kui 2000 ettevõtte, mis on tööandjaks enam kui 250 000 töötajale.
#000017